CELEX: 32017R1899
Language: mt
Date: 2017-10-18 00:00:00
Title: Regolament ta' Implimentazzjoni tal-Kummissjoni (UE) 2017/1899 tat-18 ta' Ottubru 2017 li jdaħħal ċerti ismijiet fir-reġistru tal-ispeċjalitajiet tradizzjonali garantiti (Tradiční Lovecký salám/Tradičná Lovecká saláma (STG) u Tradiční Špekáčky/Tradičné Špekačky (STG))

19.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 269/5
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1899
   tat-18 ta' Ottubru 2017
   li jdaħħal ċerti ismijiet fir-reġistru tal-ispeċjalitajiet tradizzjonali garantiti (Tradiční Lovecký salám/Tradičná Lovecká saláma (STG) u Tradiční Špekáčky/Tradičné Špekačky (STG))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità applikabbli għal prodotti agrikoli u oġġetti tal-ikel (1), u b'mod partikulari l-Artikolu 26 u l-Artikolu 52(2) tiegħu,
   Billi:
   
               (1)
            
            
               Skont l-Artikolu 26 tar-Regolament (UE) Nru 1151/2012, ir-Repubblika Ċeka ressqet l-ismijiet “Tradiční Lovecký salám”/“Tradičná Lovecká saláma” u “Tradiční Špekáčky”/“Tradičné Špekačky” bil-għan li jkunu jistgħu jiddaħħlu fir-reġistru tal-Ispeċjalitajiet Tradizzjonali Garantiti previst fl-Artikolu 22 tar-Regolament (UE) Nru 1151/2012, bir-riżervar tal-ismijiet.
            
         
               (2)
            
            
               L-ismijiet “Lovecký salám”/“Lovecká saláma” u “Špekáčky”/“Špekačky” kienu diġà ġew irreġistrati (2) bħala speċjalitajiet tradizzjonali garantiti mingħajr ir-riżervar tal-ismijiet, skont l-Artikolu 13(1) tar-Regolament tal-Kunsill (KE) Nru 509/2006 (3).
            
         
               (3)
            
            
               Wara l-proċedura ta' oppożizzjoni nazzjonali msemmija fit-tieni subparagrafu tal-Artikolu 26(1) tar-Regolament (UE) Nru 1151/2012, l-ismijiet “Lovecký salám”/“Lovecká saláma” ġew ikkomplementati bit-termini “Tradiční” u “Tradičná” rispettivament, u l-ismijiet “Špekáčky”/“Špekačky” ġew ikkomplementati bit-termini “Tradiční” u “Tradičné” rispettivament. Dawn it-termini komplementari jidentifikaw il-karattru tradizzjonali tal-ismijiet, skont it-tielet subparagrafu tal-Artikolu 26(1) tar-Regolament (UE) Nru 1151/2012.
            
         
               (4)
            
            
               L-ismijiet imressqa “Tradiční Lovecký salám”/“Tradičná Lovecká saláma” u “Tradiční Špekáčky”/“Tradičné Špekačky” ġew eżaminati mill-Kummissjoni, u wara ġew ippubblikati f'Il-Ġurnal Uffiċjali tal-Unjoni Ewropea
                   (4).
            
         
               (5)
            
            
               Billi l-Kummissjoni ma rċeviet ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, jenħtieġ li l-ismijiet “Tradiční Lovecký salám”/“Tradičná Lovecká saláma” u “Tradiční Špekáčky”/“Tradičné Špekačky” jiddaħħlu fir-reġistru bir-riżervar tal-ismijiet,
            
         ADOTTAT DAN IR-REGOLAMENT:
   Artikolu 1
   B'dan l-ismijiet “Tradiční Lovecký salám”/“Tradičná Lovecká saláma” (STG) u “Tradiční Špekáčky”/“Tradičné Špekačky” (STG) jiddaħħlu fir-reġistru bir-riżervar tal-ismijiet.
   L-ispeċifikazzjoni tal-prodott tal-STG “Lovecký salám”/“Lovecká saláma” u tal-STG “Špekáčky”/“Špekačky” għandha titqies bħala l-ispeċifikazzjoni msemmija fl-Artikolu 19 tar-Regolament (UE) Nru 1151/2012 għall-STG “Tradiční Lovecký salám”/“Tradičná Lovecká saláma” u għall-STG “Tradiční Špekáčky”/“Tradičné Špekačky”, bir-riżervar tal-ismijiet.
   L-ismijiet speċifikati fl-ewwel paragrafu jindikaw prodotti fil-Klassi 1.2 “Prodotti tal-laħam (imsajra, immellħa, affumikati, eċċ.)”, kif elenkati fl-Anness XI tar-Regolament ta' Implimentazzjoni tal-Kummissjoni (UE) Nru 668/2014 (5).
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Ottubru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 14.12.2012, p. 1.
   
      (2)  Ir-Regolament tal-Kummissjoni (UE) Nru 160/2011 tal-21 ta' Frar 2011 li jdaħħal denominazzjoni fir-reġistru tal-ispeċjalitajiet tradizzjonali garantiti (“Lovecký salám”/“Lovecká saláma” (STG)) (ĠU L 47, 22.2.2011, p. 7).
   Ir-Regolament tal-Kummissjoni (UE) Nru 158/2011 tal-21 ta' Frar 2011 li jdaħħal denominazzjoni fir-reġistru tal-ispeċjalitajiet tradizzjonali garantiti (“Špekáčky”/“Špekačky” (STG)) (ĠU L 47, 22.2.2011, p. 3).
   
      (3)  Ir-Regolament tal-Kunsill (KE) Nru 509/2006 tal-20 ta' Marzu 2006 dwar prodotti agrikoli u oġġetti tal-ikel bħala speċjalitajiet tradizzjonali garantiti (ĠU L 93, 31.3.2006, p. 1). Ir-Regolament tħassar u ġie ssostitwit bir-Regolament (UE) Nru 1151/2012.
   
      (4)  ĠU C 167, 11.5.2016, p. 21.
   
      (5)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).